Diari Oficial de la Generalitat Valenciana


Sumari del DOGV 8556, del 27-05-2019 (2019/5319)

RESOLUCIÓ de 14 de maig de 2019, de la Presidència de la Generalitat, de concessió de distincions en matèria de protecció civil de la Generalitat a Luigy Suárez Palacio.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8556

Data del DOGV
:   27-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5319


Data del document
:   14-05-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 14 de maig de 2019, de la Presidència de la Generalitat, de concessió de distincions en matèria de protecció civil de la Generalitat a Luigy Suárez Palacio. [2019/5319]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Manuel Dolón García, com a alcalde president de l'Ajuntament de Torrevieja per a Luigy Suárez Palacio, resolc:  
  
Primer  
Concedir la Distinció al Mèrit de Protecció Civil, en la seua categoria de medalla d'Or, a Luigy Suárez Palacio, veí de la localitat de Torrevieja, per la seua heroica intervenció el dia 7 de setembre de 2018 que, posant la seua vida en greu risc, va actuar amb determinació i eficàcia, llançant-se a l'aigua de nit i sense cap visibilitat per a rescatar a una dona que s'estava ofegant en aigües enfront de la Platja de Los Locos de Torrevieja, des de més de 100 metres de la riba.  
  
Segon  
En compliment del que s'estableix en l'article 12 del Decret 150, de 19 de setembre de 2014, s'inscriurà aquesta distinció honorífica en el Registre de Distincions de la Generalitat en matèria de protecció civil, dependent de l'Agència Valenciana de Seguretat i Resposta a les Emergències.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interés.  
  
  
L'Eliana, 14 de maig de 2019.- El president de la Generalitat, p. d. (ap. 5º R 12.02.2016; DOGV 17.02.2016), el director de l'Agència valenciana de Seguretat i Resposta a les Emergències: José Maria Ángel Batalla.